stanford-oval/wikipedia huggingface dataset:
טיול אחרי צבא (תוכנית מציאות)

ערך זה עוסק בתוכנית טלוויזיה. אם התכוונתם לטיול ממושך בחו"ל בתום השירות בצה"ל, ראו .
| --- | --- |

 סוגה:  תוכנית מציאות תיעודית
 יוצרים:  עמי גלאם
 בימוי:  זיו שמש
 מנחים:  פבלו רוזנברג, גל תורן, ענת גורן, בת חן סבג
 ארץ מקור:  ישראל ישראל
 שפות:  עברית, הינדי, אנגלית, תָּאִית, פורטוגזית ופיליפינית
 מספר עונות:  5
 מספר פרקים:  40
 הפקה
 מפיק:  גרגורי בקרמן, גרניט נוחם, עוזי קרין
 עורכים:  זיו שמש, איתי מנשהפור
 אתר צילומים:  הודו, תאילנד, ישראל, ברזיל, פרו, בוליביה, הפיליפינים, יפן, ישראל
 צלמים:  אבי קסמן, רונן כהן, איתן חי
 אורך פרק:  52 דקות
 שידור
 רשת שידור בישראל:  כאן 11
 תקופת שידור מקורית:  2017–הווה 
 תקופת שידור בישראל:  31 באוגוסט 2017 – רץ
 קישורים חיצוניים
 http://www.kan.org.il/Program/?catId=1125
 דף התוכנית ב-IMDb
טיול אחרי צבא היא תוכנית מציאות תיעודית ישראלית בכיכובם של הזמר פבלו רוזנברג והזמר והשחקן גל תורן, למעט העונה השלישית, בה כיכבו ענת גורן ובת-חן סבג. התוכנית עלתה לאוויר ב-29 באוגוסט 2017, והיא משודרת בערוץ הטלוויזיה כאן 11.
התוכנית צולמה באתרים בהם נוהגים ישראלים לקיים את הטיול אחרי צבא. המשתתפים חווים חוויות בדומה לתרמילאים ישראלים רבים, בין השאר ביקור בגסט-האוסים, מסעדות מקומיות, מסלולים וכדומה. בבחירת הלוקיישנים לצילום ובקווי העלילה יעץ אוריאל בן צבי שהיה יועץ המסע ומדריך הטיול בעת הצילומים עצמם.
העונה הראשונה בת עשרה פרקים ומתרחשת ברובה ביעדי "שביל החומוס" בהודו, ובהם: ניו-דלהי, ורנאסי, הרי ההימלאיה, דרמסלה, אמריצר, פושקר, ג'איפור, ומגיעה בסופה לתאילנד, לעיר בנגקוק וצ'אנג מאי.
פרקי התוכנית כוללים אינפוגרפיקה המספקת מידע על התרבות ההודית ועובדות היסטוריות על אתרים תיירותיים, וכן אתר מפה אינטרנטית של הודו הנקראת "כאן הודו", שהגולשים משתפים על גביה חוויות אישיות מטיולים בהודו.
עונתה הראשונה של התוכנית זכתה להצלחה ואחד הפרקים אף זכה למדרוג של 7%, יותר מערוץ עשר, ושיא לתאגיד לתוכנית שאינה חדשות או משדר ספורט באותה עת.
הסדרה זכתה בפרס האקדמיה לסדרה העובדתית הטובה ביותר לשנת 2017.
העונה השנייה עלתה ב-19 בדצמבר 2018 בערוץ כאן 11. בעונה השנייה נוסעים פבלו רוזנברג וגל תורן לדרום אמריקה למדינות ברזיל, פרו ובוליביה.
העונה השלישית של הסדרה, בכיכוב ענת גורן ובת חן סבג בפיליפינים, עלתה ב-20 במאי 2019 בערוץ כאן 11. בעונה זאת, הבנות יוצאות לטיול אינטנסיבי באיי הפיליפינים. בין הררי הזבל של מנילה הפקוקה והסואנת לטבע הפראי של הר הגעש טאאל; בין החופים הציוריים של האי סבו למוקדי המסיבות של הישראלים הצעירים. הן מנסות לחוות את הטיול הגדול שמעולם לא ערכו, וגם ללמוד על חברות, על ישראליות, אחת על השנייה - וגם על עצמן.
העונה הרביעית של הסדרה, בכיכובם של פבלו רוזנברג וגל תורן, מתרחשת ביפן. עלתה לשידור בתאגיד השידור הישראלי בינואר 2020.
העונה החמישית של הסדרה, גם כן בכיכובם של פבלו רוזנברג וגל תורן, מתרחשת בישראל. עלתה לשידור בתאגיד השידור הישראלי ביולי 2021.
עונה ראשונה: הודו ותאילנד

בפרק הפתיחה של התוכנית, רוזנברג ותורן נוחתים בניו דלהי ונחשפים לצד הסואן של הודו. הם חווים קשיי התאקלמות בהודו ובהמשך הם מגיעים לואראנסי, שנחשבת למרכז רוחני חשוב, ולוקחים חלק בין היתר בטקסי הלוויה ושריפת גופות בנהר הגנגס.
רוזנברג ותורן בודקים מדוע אנשים מגיעים מכל הודו להזדקן ולמות בווראנסי, ופוגשים בהודים שבאו לסיים את חייהם במקום. בהמשך הפרק הם טסים לדרמסאלה, מקום מושב הדלאי לאמה ומרכז הישראלים בצפון, נדהמים מהנוף ומהאוויר הנקי, וחוקרים את תופעת ההורים המצטרפים לילדיהם בטיול להודו.
פסח הגיע ורוזנברג ותורן מצטרפים להכנות לערב ליל הסדר וחוגגים את ליל הסדר עם המוני הישראלים במרכז בינ"ה בדרמסאלה, לומדים על משמעות החיים מבאבא מקומי בשיחה אקראית לגדות הנהר, פוגשים בזוג מקומי שמלמד מוזיקה, וגם מבקרים באחד מבתי היתומים הגדולים בעולם, כפר הילדים הטיבטי שהוקם על ידי הדלאי לאמה בדרמסאללה.
הפרק מתרחש באמריטסר, העיר הקדושה לסיקים בה נמצא "המקדש המוזהב". רוזנברג ותורן מבקרים במנזר הטיבטי, מסיירים ב"מקדש המוזהב" ואף מבקרים במטבח ומשתתפים בהכנת אוכל לכמויות של אנשים. הם משחקים קריקט ומנסים להבין את חוקי הקריקט, וצופים בטקס חילופי המשמר בגבול הודו-פקיסטן.
רוזנברג ותורן יוצאים לטיול אופנועים בהרים, מבשלים מרק סרפדים בכפר מבודד במסגרת סדנת בישול שמועברת על ידי נשים מקומיות, לומדים על רפואה איורוודית ולוקחים חלק בסדנת מדיטציה.
תורן ורוזנברג מבקרים בעיירה פושקאר. לאחר מכן הם עולים לאוטובוס לג'איפור אך מגלים כי עלו בטעות על אוטובוס לסמבאר. בלית ברירה הם עוצרים בעיר ומבלים בה: מבקרים במפעל להכנת ממתק מקומי ומעלים תהיות על החיים בעקבות מפגש עם הפועלים העובדים בחום ובשמש במכרה המלח במקום.
פבלו וגל מגיעים לג'איפור, בירת רג'אסטן. אחרי ש"התכלבו" במשך טיול שלם הם מחליטים לחוות את העיר הוורודה כמו מלכים בארמון מהארג'ות מפואר ובדרך פוגשים ישראלית שמטיילת בהודו באופן קבוע.
רוזנברג ותורן עוברים לתאילנד לעיר צ'יאנג מאי, מתנסים באילוף פילים ונכנסים לכלוב של טיגריס.
פבלו וגל מגיעים לבנגקוק, שותים עד אובדן הכרה ברחוב הקאו-סאן, מהמרים על קרבות מואי-טאי, עורכים מופע מאולתר למטיילים ישראלים ומסכמים את החוויות שעברו במהלך הטיול.
השיבה להודו - פרק מיוחד, מטיילים, מוזיקאים, עיתונאים, מסעדנים וחובבי הודו חוזרים אל הרגעים הגדולים בטיול של פבלו וגל ומסבירים על סוד הקסם של תת-היבשת.
עונה שנייה: דרום אמריקה

תחנה אפס: ישראל, מפגש עם משוחררים טריים. בוא לריו: חשבתם שברזיל זה רק סמבה וחופים? פבלו וגל מגבירים את רף הסכנה ונחשפים גם לעוני מחריד, לפושעים אלימים ולשכונות שלמות של מכורים לקראק.
תחנה ראשונה: ברזיל, ריו דה ז'ניירו. נסענו לפאבלה: פבלו וגל ממשיכים לחקור את הפאבלות האינסופיות של ריו, ונגררים למשחק כדורגל רווי אגו עם ילדי השכונה. אחרי מפגש עם מטיילת צעירה, הם ממשיכים ליעד הבא – סלבדור דה בהאייה.
תחנה שנייה: ברזיל, סלבדור דה בהאייה. פאנקי טאון: פבלו וגל נסחפים בסמטאות של סלבדור, עיר שנבנתה על עבדות והפכה למרכז מוזיקלי סוחף. לאחר מכן הם מבקרים בכנסייה ההזויה בעולם, ועוברים טקס אצל כוהנת אחת שיודעת יותר מדי.
תחנה שלישית: ברזיל, מסלול סובב סלבדור. סיגרים, סרטנים וסמבה: פבלו וגל מחליטים לצאת מהעיר ומבלים יום בעישון סיגרים, ציד סרטנים ומסיבת סמבה. אבל מפגש עם מטייל ישראלי מרגש וצעירים ברזילאים מזכיר להם שמה לעשות, הם כבר לא בני 16.
תחנה רביעית: ברזיל, מורו דה סאו פאולו. קאובויז וקצף: פבלו וגל עולים על בגד ים ומגיעים ל"מכה" של המטייל הישראלי: אי המסיבות מורו דה סאו פאולו, שמתעורר לחיים אחרי חצות. משם הם עולים על הסוס ומוצאים את ייעודם האמיתי בחוות בוקרים.
תחנה חמישית: ברזיל, פורטו אלגרה. המשימה: אמזונאס: להתראות ברזיל, שלום פרו! פבלו וגל רוכשים מצ'טות ויוצאים לכבוש את הג'ונגלים של האמזונס. במעבה היער הם נתקלים בשבטים אבודים, חיות ארסיות וטקס מטלטל של סמי הזייה.
תחנה שישית: פרו, איקיטוס. ירידה לצורך עלייה: קופים, צבים וחולדות, הכל אפשר לקנות (ולאכול) בשוק בלן. פבלו נשבר מול העוני המחריד בשכונות הצפות, גל מנסה לצלוף בפסל ענק של ישו, ושניהם מתמודדים עם מחלת גבהים בבירת האינקה, קוסקו.
תחנה שביעית: פרו, קוסקו ומאצ'ו פיצ'ו. זה לא סדר, זה בלאגן: פבלו וגל מטפסים לפסגת המאצ'ו פיצ'ו, ויורדים בחזרה כי אין שירותים. בשבוע הקדוש שבין פסחא לחג הפסח, השניים נפגשים עם (כפיל של) ישו וגדודי ישראלים שמבקשים סלפי בסדר המוני.
תחנה שמינית: פרו, העמק הקדוש. אל קונדור פאסה: ברוכים הבאים ל"עמק הקדוש" בפרו. כאן צובעים בגדים עם שתן, שותים בירה מתירס ואוכלים... שרקנים על שיפוד. אחרי יום מטורף כזה, פבלו וגל לוקחים רגע כדי לנגן מול הנוף המרהיב ביותר בעולם.
תחנה תשיעית: פרו, פונו ואגם טיטיקאקה.
תחנה עשירית: בוליביה, קופקבנה. יש גבול לכל תעלול: אחרי ביקור בשער האלים ובכפרים הצפים של פונו, הצמד נפרד מפרו וחוצה את הגבול אל היעד האחרון במסע – בוליביה. אבל הדרך לבירה, לה-פאז, הופכת לסיוט שנמשך עמוק אל תוך הלילה.
תחנה אחת עשרה: בוליביה, לה פאז ו"דרך המוות". אדיוס אמיגוס: פרק סיום העונה! בעיר הבירה הגבוהה בעולם, פבלו וגל מתזזים בין מכשפות, מתאבקות קשוחות ואפילו זברות. אחרי מופע משותף למטיילים הישראלים, הם מתפנים לסכם את המסע המטלטל שעברו ביחד.
עונה שלישית: הפיליפינים

פרק הפתיחה: בת חן וענת נוחתות בבירת הפיליפינים הסואנת ומנסות להבין מי נגד מי. "בני פלאפל" התימני שולח אותן לגלות הר געש רדום, ומשם הן ממשיכות לצלילה בחופי האי סבו ולמפגש עם מטיילים צעירים.
אי של (חוסר) שפיות: בת חן וענת טורפות את כל מה שיש לאי סבו להציע: מסלולי מרוץ אתגריים ומסז'ים מפנקים, מאכלי רחוב ומכונות ממכר בשיטת "שתה זאת בעצמך". שוטר מרקד ולהקת ליידי בויז מזמרת מספקים להם הצצה לצד אחר של הפיליפינים.
החצר האחורית: בת חן וענת חוזרות למנילה ויוצאות ליום תיירות "סלאמינג" בשכונות הקשות והעניות ביותר. אחרי הרקדה המונית בכלא פיליפיני הן פוגשות את רוז פוסטאנס, זוכת "אקס פקטור", שמספרת על החלום לחזור לישראל.
פרק סיום העונה: אחרי שעברו ניתוח וודו ונשנשו תולעי עץ, בת חן וענת מגיעות לחופים המדהימים של אל נידו בפאלאוואן, ומסכמות את החוויות המטלטלות שעברו בטיול אחרי צבא שלהן.
עונה רביעית: יפן

שעת השינג'וקו: פרק פתיחת העונה - פבלו וגל נוחתים בטוקיו המוטרפת וחווים הלם תרבות לפרצוף. בין קרבות רובוטים ובתי קפה לחתולים (אנ') תחושת הזרות לא מפסיקה לקנן בהם, והתקציב הצנוע דוחק בהם להשלים הכנסה... בנגינה ברחוב.
סושי בשלג: בין תות שדה במאה דולר לאיש שהתחתן עם בובה – הטירוף של טוקיו לא עוצר: פבלו וגל מוזמנים להשתתף בטקס לכבוד השנה החדשה (אנ') הכולל טבילה במי קרח. אחרי התאוששות קצרה הם פוגשים את בתו של פבלו, עמליה,
סרט צילום פוג'י: רכבת קליע מטיסה את פבלו וגל מטוקיו לאזור הר פוג'י. אחרי פינוק בפונדק מסורתי ובמרחצאות חמים הם מבקרים ב"ים העצים" (אנ'): יער אפל ומסתורי שמושך אליו מדי שנה עשרות יפנים שמגיעים לשם במיוחד... כדי להתאבד
כי-יוטו: איפה מתאים יותר לחוות מאות שנים של תרבות מרתקת מאשר בקיוטו? פבלו וגל מעבירים יום במשחקי שתייה עם צמד גיישות, הופכים למוכרי מוצ'י בשוק, יורים בחץ וקשת עתיקים ומסיימים בטקס תה מסורתי שאותו מעבירה להם דווקא מטיילת ישראלית
זן מתחת לאפס: פבלו וגל תופסים טרמפ עד לכפר הנידח והמושלג קיאבוקי נו-סאטו (אנ'), שם הם מתארחים בביתה של משפחה מקומית תמורת עבודה בחווה המשפחתית. (אנ') אחרי יום של עבודה, הם חוגגים יחד את פסטיבל אורות השלג. (אנ').
בלאגן אטומי: בסוף הטיול פבלו וגל מגיעים להירושימה, שם הם פוגשים ניצולה מפצצת האטום ב-1945. משם ממשיכים לכרך הסואן של אוסקה, לובשים קימונו והופכים לסמוראים. טוני לוי, ישראלי שהצליח בענק ביפן, מחזיר אותם הביתה בסטייל.
ביג אין ג'פאן: פרק סיכום מיוחד - אחרי שחזרו הביתה, פבלו וגל נפגשים עם השף יובל בן נריה בתל אביב כדי לשחזר את הטעמים של יפן ולהיזכר יחד בחוויות המטורפות שעברו. אורחים נוספים לפי סדר הצגתם: אביב פרנקל (עיתנאי ומגיש טלוויזיה), סקאזי (שם הבמה של אשר סויסה - יוצר מוזיקה אלקטרונית), גילי חסקין (מדריך טיולים), רפי קורן (צלם ומדריך צילום), ד"ר הלנה גרינשפון (ד"ר בחוג ללימודי אסיה באוניברסיטה העברית), מיהו בק (יפנית נשואה לישראלי), ניתאי צלינקר (ישראלי הנשוי ליפנית).
עונה חמישית: סובב ישראל

חנית בחניתה: אחרי שנת קורונה שהרסה כל אפשרות לטייל בחו"ל, פבלו רוזנברג וגל תורן עולים על קרוואן ויוצאים למסע ישראלי סביב גבולות המדינה. אחרי שהם מתרגלים לחיים החדשים על גלגלים בעזרתם של כמה קרוואניסטים, הם מתפנים לשיט קיאקים בראש הנקרה, ליקוט צמחים לזיקוק ג'ין ביער חניתה, מסיירים במנהרת חזבאללה בשתולה וטועמים ארוחת אפטאר צ'רקסית בריחאניה.
חשיפה לצפון: אחרי שפבלו מתגבר על פחד הגבהים שלו ומטפס על צוק מנרה, ממשיכים השניים במסלול לעבר רמת הגולן ופוגשים בוקרים, שביליסטים ואפילו היפסטרים דרוזים.
כאן היה ביתי: אחרי התברברות בשדה מוקשים, פבלו נפגש עם חברי הלהקה הראשונה שלו בבית שאן. משם הוא וגל ממשיכים לשכשוך באתר הטבילה ולגדיד תמרים אלכוהולי בבבקעה.
משל המערה: השמש עולה על ים המלח ופבלו וגל נמלטים ממנה אל בטן האדמה במערת הקולונל. אחרי מפגש עם מתבודד במדבר, הם מגיעים למושב עידן וחוגגים עם הפועלים האסיאתיים וחבריהם הישראלים.
מה שקורה באילת: בדרך דרומה פבלו וגל מנסים בכל דרך לקבל דריסת רגל בסטארט-אפים של קיבוץ קטורה. אחרי שעשו כמעט את כל מה שיש לאילת להציע (לא כולל קפיצת ראש מהגשר), הם נפגשים גם עם בני הקהילה הדרפורית שנמלטו מרצח עם. מאילת מתחילים להצפין בחזרה, ובקניון האדום מצטרפים אל השניים סטודנטים אמריקאים לטיול רגלי. בעצירה ביישוב המבודד שחרות מתפתח לו ג'אם סשן עם חברי להקת אנא עארף, ומפגש נוסף, עם אישה שחיה בקרוואן מתחת לרדאר, משאיר את פבלו וגל עם לא מעט שאלות על החיים.
ביקורות

חלק מהביקורות על התוכנית עסקו בפורמט שלה, וטענו שאין בה חידוש יוצא דופן, אלא רק מתיחה של גבולות הז'אנר ואימוץ של אלמנטים מוכרים מתוכניות מציאות אחרות. בביקורת באתר ynet נטען כי ישנו ריבוי של תוכני דוקו-ריאליטי מהסוג של "טיול אחרי צבא", בהם דמויות, לרוב ידוענים, אשר נשלחים למסע במקום אקזוטי/נחשל על מנת לחוות מפגש/התנגשות תרבויות.
בביקורת שפורסמה בטיימאאוט תל אביב, נטען כי הבעיה המשמעותית ביותר של "טיול אחרי צבא" היא האורך של כל פרק (כ-52 דקות).
ראו גם

טיול אחרי צבא
הערות שוליים

↑  אלכסנדר כץ, אחרי חודשי שפל: 'חדשות 10' זינקה לכמעט 11%, באתר אייס, ‏25-09-2017
↑  טיול אחרי צבא מגיעה לדרום אמריקה | הצצה ראשונה, באתר כאן תאגיד השידור הישראלי (ארכיון)
↑  יוני בינרט, "טיול אחרי צבא": צפייה כיפית, באתר ynet, 1 בספטמבר 2017
↑  מאיה פז, גל תורן ופבלו רוזנברג מפתיעים לטובה ב"טיול אחרי צבא", באתר Time Out תל אביב, 4 בספטמבר 2017
| תוכניות תאגיד השידור הישראלי  |
| --- | --- | --- |
| חדשות ואקטואליה | חדשות הערב • חדשות הלילה • חדשות שישי • חדשות השבת • ערב ערב • העולם היום • שרון ואורי • מהצד השני עם גיא זהר • משחקי הכיס • עצם העניין • הכול פוליטי • שבע עם איילה חסון • הזמן הירוק |  |
| תוכניות תחקירים | זמן אמת • שטח הפקר • האזרח גואטה • דו"ח רולניק |  |
| דוקו ותעודה | וואי וואי וואי • יוצאים מהכלל • המהפכה הגאה • לבנון • אויבים • שרון • שופטים בשר ודם • לוחמים • הבלתי חשובים • המנדט • בשם האב • מדורות השבטים • חילוניות • 3 שירים |  |
| מציאות תיעודית | טיול אחרי צבא • בואו לאכול איתי • רילוקיישן • סליחה על השאלה • 80 וארבע • מתחילים מאפס • עוד ניפגש • סיפורים מהכורסה • יומני היקר • פרויקט משפחות • היהודי החדש • עולם קטן |  |
| שעשועונים | המרדף • האחוזון העליון |  |
| תרבות וראיונות | סוכן תרבות • פגישה עם רוני קובן • חדר 101 • קארפול קריוקי • פשוט בבית • ארון השירים היהודי • שאלה תשובה • מה שתגידו |  |
| סאטירה, בידור ואירוח | עד כאן! • הלילה עם לוסי וגורי • זהו זה! • ערב עם שי שטרן • ערוץ אפס |  |
| עלילתיות | קופה ראשית • היהודים באים • שב"ס • שטוקהולם • אבא משתדל • מתיר עגונות • טהרן • מנאייכ • שעת נעילה • חזרות • אחד על אחד • מותק בול באמצע • המפקדת • החנות שיש בה הכל • עלומים • שישו ושמחו • קרתגו • שישה אפסים • סובייצקה • הצבי • תיק נעדר • האיש שרצה לדעת הכל • האמת |  |
| סדרות רשת (כאן דיגיטל) | סוף הדרך • הטרמפיסטים • עלייתו ונפילתו של שם טוב האבי • פגום • משפחת פנסטה |  |
| רדיו והסכתים | חיות כיס • שיר אחד • אגן הים התיכון • המעבדה • לך תזכור |  |
ניו סאות' ויילס

ניו סאות' ויילס (באנגלית: New South Wales; בתרגום: ויילס הדרומית החדשה) היא אחת ממדינות אוסטרליה, והיא הוותיקה והמאוכלסת ביותר מבין המדינות.
ניו סאות' ויילס ממוקמת צפונית לוויקטוריה ודרומית לקווינסלנד, בדרום מזרחה של אוסטרליה.
המושבה נוסדה בשנת 1788 וכללה את רוב שטחי יבשת אוסטרליה. במהלך המאה ה-19 הופרדו ממנה שטחים על מנת ליצור את המושבות הבריטיות: טסמניה (בשנת 1825), אוסטרליה הדרומית (1834), ויקטוריה (בשנת 1851), וקווינסלנד (בשנת 1859).
היסטוריה

התושבים המקוריים של ניו סאות' ויילס היו שבטים אבוריג'ינים אשר הגיעו לאזור לפני כ-40,000 עד 60,000 שנה. לפני ההתיישבות האירופית היו כ-250,000 אבוריג'ינים באזור. האזור נחשף לראשונה למערב על ידי ג'יימס קוק בשנת 1770. הוא קרה למקום "ניו ויילס" על שם הארץ ויילס. בהמשך השם עודכן ל"ניו סאות' ויילס".
בשנים 1788–1792 הוקם היישוב המערבי הראשון. האזור פותח מאוד בתחילת המאה ה-19. בשנת 1839 צ'ארלס דרווין ביקר באזור. באמצע המאה שטחי אוסטרליה חולקו לטריטוריות שונות. הקולוניה הנוכחית של ניו סאות' ויילס הוקמה בשנת 1855. כ-15 שנה קודם לכן, בשנת 1840, הופרדה ניו זילנד מהטריטוריה על ידי ויליאם הובסון כתוצאה מהסכם ואיטנגי.
לקראת סוף המאה החלה להיווצר התנועה לאיחוד אוסטרליה, דבר שגרם למחלוקות רבות בתוך המדינה לגבי היותה מדינת סחר חופשי, ולגבי גבולותיה עם המדינה השכנה ויקטוריה.
לאחר מלחמת העולם הראשונה הכלכלה המקומית שגשגה, בעיקר לטובתם של החקלאים. בשנת 1919 הוקמה במדינה המפלגה הלאומית של אוסטרליה על ידי ארל פייג'. המשבר הכלכלי העולמי בשנת 1929 גרם לסכסוכים פוליטיים ומעמדיים בניו סאות' ויילס. האבטלה ההמונית ועליית המחירים גרמו למשברים רבים בחקלאות הכפרית ובסחר בערים. משברים אלו גרמו לעליית ממשלת הלייבור המקומית בנובמבר 1930. כשנה וחצי לאחר מכן הוקמה ממשלה שמרנית. בעשורים שלאחר מכן שלטה שוב מפלגת הלייבור. לקראת סוף שלטונה ב־1965, בנתה את בית האופרה של סידני. בנייתו הובילה למשבר פוליטי ולנפילת הממשלה, והחלפתה על ידי המפלגה הליברלית. מפלגה זו שלטה במדינה כ-11 שנה. בשנים 1976–1988 הלייבור שלטו שוב בניו סאות' ויילס.
גאוגרפיה

מדינת ניו סאות' ויילס גובלת בצפונה במדינת קווינסלנד, בדרומה במדינת ויקטוריה ובמערבה במדינות אוסטרליה הדרומית. המדינה שוכנת לחוף הים הטסמני. בתוך שטחה של מדינת ניו סאות' ויילס נמצאות הטריטוריות הפדרליות:
טריטוריית הבירה האוסטרלית,
טריטוריית מפרץ ג'רוויס.
הערים העיקריות במדינה (מצפון לדרום):
ניוקאסל
סידני
וולונגונג
שלוש ערים אלה שוכנות לאורך חוף הים.
ערים נוספות במדינה הן אולבורי, בקורן היל, דובו, טאמוורת', ארמידייל, ליסמור נווארה וקופס הרבור.
ב-28 בדצמבר 1989 התחוללה רעידת אדמה בעוצמה 5.6 בסולם ריכטר, באזור ניוקאסל. אף על פי שרעידות אדמה באוסטרליה שכיחות למדי - זו הייתה הרעידה הראשונה שנרשמו בה אבדות בנפש, נהרגו 13 איש ונפצעו כ-160.
גאוגרפיה > אזורים גאוגרפיים

את מדינת ניו סאות' ויילס ניתן לחלק לארבעה אזורים גאוגרפיים:
רצועת חוף צרה ובה אקלים קריר בדרום, וסוב טרופי בצפונה.
רצועה הררית של ההרים המחלקים הגדולים (Great Dividing Range) והרמה המקיפה אותם. גובה פסגות הרים אלו נע בטווח של 1000 מטרים, והגבוה בהרים הוא הר קוסקיוסזקו שגובהו 2,229 מטרים.
מישורים חקלאיים המהווים את מרבית שטחה של המדינה. באזורים אלה מתגוררים פחות תושבים מאזורי החוף.
מישורים מדבריים יבשים בצפון מערב המדינה. באזורים אלו כמעט ואין תושבים.
ממשל

חוקת מדינת ניו סאות' ויילס משנת 1856 קובעת את צורת השלטון במדינה (החוקה תוקנה מספר פעמים מאז כתיבתה, אך צורת השלטון לא שונתה).
מאז שנת 1901 מהווה ניו סאות' ויילס אחת ממדינות קהיליית אוסטרליה, ויחסיה של המדינה לקהילייה קבועים בחוקת אוסטרליה.
בית המחוקקים של ניו סאות' ויילס מורכב משני בתים:
האספה המחוקקת של ניו סאות' ויילס – בית תחתון.
המועצה המחוקקת של ניו סאות' ויילס – בית עליון.
בראש המדינה עומדת כיום ראש השרים גלדיס ברג'יקיאן (Gladys Berejiklian), והמושלת המייצגת את המלך היא מרגרט ביזלי.
כלכלה

התוצר הגולמי של ניו סאות' ויילס הוא 265,966,000,000 דולרים אוסטרליים, שהם תוצר לנפש של 39,950 דולרים אוסטרליים, שיעור ייצור הנמוך במעט משיעור הייצור של הגדולות שבמדינות האיחוד האירופי.
דמוגרפיה

62.9% מאוכלוסיית המדינה מתגוררת במטרופולין של סידני. מטרופולין מרכזית נוספת ושנייה בגודלה היא ניוקאסל.
השכלה

בעיר סידני ממוקמות שבע אוניברסיטאות ציבוריות:
אוניברסיטת הטכנולוגיה סידני
האוניברסיטה הקתולית האוסטרלית
אוניברסיטת מערב סידני
אוניברסיטת מקווארי
אוניברסיטת נוטרדאם אוסטרליה
אוניברסיטת ניו סאות' ויילס
אוניברסיטת סידני
אוניברסיטאות ציבוריות וקמפוסים בערים אחרות במדינה:
אוניברסיטת וולונגונג
אוניברסיטת ניו אינגלנד (אוסטרליה)
אוניברסיטת ניוקאסל (אוסטרליה)
אוניברסיטת צ'ארלס סטורט
אוניברסיטת קרוס דרום
פותחים שישי

| --- | --- |
 סוגה:  אקטואליה
 יוצרים:  רשת
 בימוי:  בני כרמלי בני כהן
 מנחים:  קובי מחט   חן זנדר  
 משתתפים:  אורחים באולפן
 ארץ מקור:  ישראל ישראל
 שפות:  עברית
 תוכנית המשך:  פותחים יום
 הפקה
 מפיק:  אורין אמיתי בטי פייברג לילך נגר
 עורכים:  ליז דניאל גרינברג שני ראסד ענגי ברקן
 אתר צילומים:  אולפני "רשת", רמת החייל
 צלמים:  דורון ראובני יובל הרוש שי נווה
 אורך פרק:  90 דקות
 שידור
 רשת שידור:  ערוץ 2 (רשת) (פברואר–אוקטובר 2017) רשת 13 (נובמבר 2017–)
 תקופת שידור מקורית:  24 בפברואר 2017 – הווה
 
פותחים שישי היא תוכנית בוקר שבועית ישראלית בהגשת קובי מחט וחן זנדר. התוכנית משודרת החל מ-24 בפברואר 2017 מדי יום שישי ברשת 13. בעבר שודרה בערוץ 2 במסגרת שידורי הזכיינית רשת
היסטוריה

התוכנית הראשונה עלתה ב-24 בפברואר 2017 בערוץ 2. את התוכנית הגישו אלעד זוהר, חזאי "חדשות 2", ונועה רוזין.
ב-26 באוקטובר 2017 שודרה התוכנית האחרונה בערוץ 2 לפני מעברה לרשת 13 בעקבות פיצול ערוץ 2.
החל מ-3 בנובמבר 2017 משודרת התוכנית ברשת 13. המגישים (אלעד זוהר ונועה רוזין) המשיכו להגיש את התוכנית.
החל מ-27 בנובמבר 2017 משודרת תוכנית ההמשך של התוכנית "פותחים יום". את התוכנית מגישים אלעד זוהר, שעזב את הגשת "העולם הבוקר" על מנת להגיש את התוכנית, ונועה רוזין בנוסף להגשת התוכנית ביום שישי.
בספטמבר 2022 הודיעה רוזין שתעזוב את התוכנית כדי לעסוק בפרויקטים אחרים, היא הוחלפה על ידי ירדן הראל שהפכה למגישה קבועה לצד זוהר.
מפרוץ 7 באוקטובר 2023 חדלו זוהר והראל להגיש את התכנית בימי שישי ובמקומם מגישים קובי מחט וחן זנדר
הערות שוליים

↑  קיץ ברבנר, ‏"לנצח אודה לך": המגישה הוותיקה נפרדה מהתוכנית ומשותפה להנחייה, באתר מעריב אונליין, 21 באוקטובר 2022
פותחים יום

| --- | --- |

 סוגה:  אקטואליה
 יוצרים:  רשת
 מנחים:  אלעד זוהר ירדן הראל   מחליפים:   לירון שמם   קובי מחט   פז רובינזון   חן זנדר   מושיק גלאמין
 משתתפים:  אורחים באולפן
 ארץ מקור:  ישראל ישראל
 שפות:  עברית
 תוכנית מקור:  פותחים שישי
 הפקה
 אתר צילומים:  אולפני "רשת", רמת החייל
 אורך פרק:  120 דקות
 שידור
 רשת שידור:  ערוץ 13
 תקופת שידור מקורית:  27 בנובמבר 2017 – הווה
פותחים יום היא תוכנית הבוקר של רשת 13 שמשודרת אחרי "העולם הבוקר" בימי חול. את התוכנית מגישים אלעד זוהר וירדן הראל.
היסטוריה

פורמט התוכנית מבוסס על התוכנית "פותחים שישי" ששודרה בערוץ 2 ובהמשך ברשת 13 בימי שישי.
לפני עליית התוכנית, שודרה באותה משבצת התוכנית "העולם הבוקר: החיים הטובים". לאחר מספר שבועות בה שודרה הוחלט ברשת להוריד את התוכנית ובמקומה שובצה "פותחים יום".
התוכנית הראשונה עלתה ב-27 בנובמבר 2017. את התוכנית הגישו אלעד זוהר (שעזב את הגשת "העולם הבוקר" על מנת להגיש את התוכנית) ונועה רוזין שהגישו את "פותחים שישי".
מדי פעם מוחלף אחד המגישים על ידי מגישים אחרים בערוץ 13, ובראשן המנחה והדוגמנית ירדן הראל.
בספטמבר 2022 הודיעה רוזין שתעזוב את התוכנית כדי לעסוק בפרויקטים אחרים, היא הוחלפה על ידי ירדן הראל שהפכה למגישה קבועה לצד זוהר אליהם הצטרפה השחקנית שיר מורנו כמחליפה ביום שאחד המגישים אינו נמצא.
ראו גם

פותחים שישי
אריק מקסים צ'ופו-מוטינג

אריק מקסים צ'ופו-מוטינג (בצרפתית: Eric Maxim Choupo-Moting, נולד ב-23 במרץ 1989 בהמבורג שבגרמניה המערבית) הוא כדורגלן קמרוני-גרמני, המשחק בניו יורק רד בולס ונבחרת קמרון בעמדת החלוץ.
קריירת מועדונים > המבורג וההשאלה לנירנברג

צ'ופו-מוטינג בשכונת אלטונה שבהמבורג, ושיחק בקבוצות כדורגל מקומיות בנעוריו, לרבות פ.צ. סנט פאולי והמבורג, שם החל לשחק כדורגל מקצועני בקבוצה הבוגרת באוגוסט 2007, אז ערך את הופעת הבכורה שלו בקבוצה כשנכנס כמחליף. באותה שנה זכה במדליית כסף במסגרת פרס מדליית פריץ ואלטר לכדורגלנים מצטיינים בגיל 18. צ'ופו-מוטינג השתייך להמבורג במשך ארבע עונות, בהן שיחק הן בקבוצת המילואים והן בקבוצה הבכירה, למעט שנת השאלה לנירנברג בעונת 2009/10. בעונת ההשאלה לנירנברג, צ'ופו-מוטינג היה שחקן הרכב קבוע, מה שהוא לא זכה לו בהמבורג. על אף קישור מוכשר מאוד של נירנברג, שכלל את אילקאי גונדואן, מארק מינטאל ואנדראס אוטל, עמם צ'ופו-מוטינג שיתף פעולה, הקבוצה סיימה את העונה עם הקבוצה במקום ה-16 בבונדסליגה, שהוביל לפלייאוף הישארות בליגה מול אאוגסבורג. נירנברג ניצחה בשני המשחקים, בתוצאות 0–1 ו-0–2, כשצ'ופו-מוטינג הבקיע את השער השני במשחק הגומלין, ונירנברג נשארה בליגה. בתום עונת ההשאלה חזר צ'ופו-מוטינג להמבורג, ושיחק שם עונה נוספת, אך לא השתלב בקבוצה, ובתום עונת 2010/11 עבר למיינץ 05 בהעברה חופשית.
קריירת מועדונים > מיינץ 05

בקיץ 2011 חתם צ'ופו-מוטינג על חוזה לשלוש שנים במיינץ 05 מהבונדסליגה. בעונתו הראשונה במיינץ, 2011/12, הבקיע צ'ופו-מוטינג עשרה שערי ליגה, אך בעונה השנייה, 2012/13, נפצע ומיעט מאוד לשחק. בעונה השלישית, 2013/14, שוב הבקיע צ'ופו-מוטינג עשרה שערים והפגין יכולת מצוינת. בתום עונת 2013/14 הסתיים חוזהו של צ'ופו-מוטינג במיינץ והוא חתם בשאלקה 04 לשלוש שנים לאחר שעבר בהעברה חופשית.
קריירת מועדונים > שאלקה 04

צ'ופו-מוטינג הפך כבר בעונתו הראשונה לשחקן מפתח בשאלקה 04, ושיתף פעולה עם מקס מאייר, קלאס יאן הונטלאר ולאון גורצקה. בעונתו הראשונה בקבוצה הבקיע צ'ופו-מוטינג תשעה שערים, מתוכם שלושער בניצחון הליגה 0–4 על שטוטגרט, וסיים עם הקבוצה במקום השישי בליגה. בעונת 2015/16 הבקיע צ'ופו-מוטינג שישה שערים וסיים חמישי עם שאלקה, ובעונת 2016/17 הבקיע שלושה שערים, בעונה מאכזבת של שאלקה, בה סיימה הקבוצה במקום העשירי. בקיץ 2017 שוחרר צ'ופו-מוטינג משאלקה והפך לשחקן חופשי.
קריירת מועדונים > סטוק סיטי ופריז סן ז'רמן

ב-7 באוגוסט 2017 חתם בסטוק סיטי, שם שיחק עונה אחת, בה הבקיע חמישה שערים. בסיום עונת 2017/18, צ'ופו-מוטינג ירד ליגה עם סטוק ועזב את המועדון. בקיץ 2018 חתם צ'ופו-מוטינג בפריז סן-ז'רמן. בספטמבר 2018 ערך צ'ופו-מוטינג את הופעת הבכורה שלו במסגרת ליגת האלופות, בהפסד 2–3 של פריז סן ז'רמן לליברפול. את שער הבכורה שלו בקבוצה הבקיע צ'ופו-מוטינג מספר ימים מאוחר יותר, במשחק ליגה מול סטאד רן. באפריל 2019 היה אחראי צ'ופו-מוטינג להחמצה מוזרה במיוחד במשחק ליגה מול שטרסבורג, כאשר בעיטה של כריסטופר נקונקו מקבוצתו הייתה קרובה מאוד להיכנס לשער, אך צ'ופו-מוטינג נגע בכדור ברגלו בצורה שהרחיקה את הכדור מהשער במקום לדחוק אותו פנימה. את עונת 2018/19 סיים צ'ופו-מוטינג עם שלושה שערי ליגה ב-22 הופעות, וזכה עם קבוצתו באליפות צרפת. בעונת 2019/20 צ'ופו-מוטינג ערך תשע הופעות ליגה בלבד, והבקיע שלושה שערים, אך זכה עם קבוצתו בדאבל מקומי. בקיץ 2020, בו נערך המשך טורניר ליגת האלופות לעונת 2019/20 שנדחה בעקבות מגפת הקורונה, הבקיע צ'ופו-מוטינג את שער הניצחון בדקה ה 93 נגד אטאלנטה שהעלה את פ.ס.ז לחצי גמר ליגת האלופות. בהמשך, צ'ופו-מוטינג ופריז סן ז'רמן הגיעו לגמר ליגת האלופות 2020, שם הפסידו 0–1 לבאיירן מינכן. צ'ופו-מוטינג נכנס כמחליף במשחק זה בדקה ה-80, אך לא הצליח להשוות את תוצאת המשחק.